OpenLLM-France/wikimedia huggingface dataset:
# Veronica persica

Veronica persica Plantaginaceae familiako loredun landare espezie bat da. Jatorriz Eurasiakoa da baina dagoeneko munduk guztian hedaturik dago, Ipar Amerikan, Ekialde Urrunean eta baita Australian eta Zeelanda Berrian ere.

## Taxonomia

Jean Louis Marie Poiret frantziar botaniariak deskribatu zuen Zientziarako 1808. urtean.
Sinonimo bat du: Veronica tournefortii.

## Deskribapena

Zurtoin adarkatuak eta oso iletsuak ditu, 10-50 cm arteko altuera hartzen dutenak.
Hosto borobiltsuak eta ertz horzkatudunak ditu, hauek ere iletsuak dira. Txandakatuta kokatzen dira zurtoinean zehar. 8 mm-ko txortena dute eta 6-35 x 5-25 mm neurtzen dute.
Zurtoinen amaieran loreak multzoka azaltzen dira, 10-30 ale inguru. Loreak txikiak dira, 8-14 diametroa dute. Lau petalo urdinek osatzen dute, barnealdean zuriak dira. Bi lorezil tente ditu, loreak begiak dituen itxura emanez
Fruitua 4-6 x 6-10 mm-ko kapsula bat da.

## Habitata

Landetan eta soropiletan hazten da landarea. Baldintza hezeak nahiago ditu eta ondo hazten da tupadun lurzoruetan.

## Ugalketa

Urteroko landarea da eta urte guztian zehar loratzen da.

## Erabilera
### Sendabelarra

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Mahomet Allum afganistandar herbologoak Australian arazo kardiakoak zituzten gaixoak tratatzeko erabili izan zuen XX. mendearen erdialdera. Beste erabilera batzuk ere izan ditu, sugeen pozoinaren aurka, odoljarioetarako, artritis erreumatoiderako, asmarako eta igurikatzaile gisa.

### Lorategietan

Veronica generoko beste espezie batzuk (V. exalta, V. incana, V. gentianoides, V. longifolia, V. perfoliata, eta V. spicata) lorategietan erabiltzen badira ere, espezie honek ez du balio handirik. Dena dela oso ohikoa izaten da belar artean zabalduta ikustea.

## Iruditegia

* Landarea.
* Lorea.
* Fruituak.
* Veronica persica ugari dagoen zelaia.

## Erreferentziak

* 1 2 3 4 5 6 7 (Gaztelaniaz) Valderrey, Juan Luis Menéndez. «Veronica persica Poir.» Naturaleza y turismo (Noiz kontsultatua: 2025-03-09).
* ↑ «Bird's Eye Speedwell (Veronica persica)» www.illinoiswildflowers.info (Noiz kontsultatua: 2025-03-09).
* ↑ (Ingelesez) Salehi, Bahare; Shivaprasad Shetty, Mangalpady; V. Anil Kumar, Nanjangud; Živković, Jelena; Calina, Daniela; Oana Docea, Anca; Emamzadeh-Yazdi, Simin; Sibel Kılıç, Ceyda et al.. (2019-01). «Veronica Plants—Drifting from Farm to Traditional Healing, Food Application, and Phytopharmacology» Molecules 24 (13): 2454. doi:10.3390/molecules24132454. ISSN 1420-3049. (Noiz kontsultatua: 2025-03-09).
* ↑ Thomas, G. S.. (1992). Perennial Garden Plants or the Modern Florilegium. J. M. Dent and Sons, London.
* ↑ «USDA Plants Database» plants.usda.gov (Noiz kontsultatua: 2025-03-09).

## Kanpo estekak

* Datuak: Q157397
* Multimedia: Veronica persica / Q157397
* Espezieak: Veronica persica
# Mizerinoren piramidea

Mizerinoren Piramidea (Mizerino, Menkaura faraoiaren izen greziarra da) Gizako nekropolian aurkitzen diren hiru piramideetatik txikiena da. Mizerino edo Menkaurari, IV. dinastiako faraoia zena, ematen zaio piramide hau eraikitzeko agintzea. Bere garaian, "Piramide jainkotiarra" bezala ezaguna, hil multzoko zati zen, ondoko beste hiru piramiderekin, hil tenplu bat, haraneko tenplua, eta bi tenplu hauek lotzen zituen prozesio galtzada batekin batera.
Antzinatean, piramide hau, granito arrosazko hamasei ilararekin estalita zegoen, Asuaneko harrobietatik zetorren granitoa, gainontzeko estaldura, Turako kareharrizko blokeekin osatuta zegoen arren. Gaur egun, piramideak ia ez du bere jatorrizko estaldurarik, haren erdigunea osatzen duten ilara erregularrak ikus daitezke. Oinarritik gertu, jatorrizko granitozko estalduraren ilara batzuk daude. Piramideak bere iparraldeko aurpegiaren erdialdean, zulo handi bat du, ziur aski arpilaketan aritu zirenek egina, modu honetan, hil ganberara heltzea lortu ez zuten arren.
XX. mendean eginiko indusketa arkeologikoetan zehar, barruan zurezko sarkofago bat zuen basaltozko sarkofago bat aurkitu zen, giza itxurakoa, barnean momia bat zuena. Baina zurezko barne sarkofagoa ez zen Mizerinorena, XXVI. dinastiako pertsonaia garrantzitsuren batena zen. Basaltozko sarkofagoa, Espainiako Cartagena hiriaren kostaldean urpean galdu zena, ziur aski bazen Mizerinorena.

## Neurriak

* Garaiera: 66 m
* Oinarriaren aldeak: 104,6x102,2 m
* Maldaren angelua: 51º36'21"
* Bolumena: 235.182 m³

## Kanpo estekak

* (Gaztelaniaz)Mizerinoren Piramidearen neurriak eta ondoko piramideak (GIII-a GIII-b GIII-c)
* Datuak: Q238623
* Multimedia: Pyramid of Menkaure / Q238623
# Posset

Posseta Erdi Aroko sukaldaritzako berezko edaria da. Osagai nagusia esnea zen, eta bero zerbitzatzen zen. Beste osagai batzuk ere gehitzen ziren, hala nola ardoa edo garagardoa (ale) edo espezia batzuk. Gero, errezeta fintzen joan zen, eta, edariari sendotasuna emateko, zerealak eta arrautzak gehitu zitzaizkion.
Antza jatorria Antzinako Grezian eta Erroman egon daiteke, Zythogala izenekoa (antzinako grezierazko zytho- ζύθος «edaria», eta -gale γάλα «esnea» ), garagardoa esnearekin nahastuta egindako edaria.
Gaixotasun txikien (hotzeria, adibidez) edo insomnioaren aurkako laguntza gisa hartzen zen.

## Erreferentziak

* ↑ https://www.smithsonianmag.com/arts-culture/pass-the-posset-the-medieval-eggnog-25860188/

## Kanpo estekak

* Datuak: Q3576426
* Multimedia: Posset / Q3576426
# Ezti-ur

Ezti-ura hartzitutako alkoholdun edari bat da, ur eta eztiz egina.
Antzinatetik hartua, edari hau, lehen aldiz, Rig Vedaren hitzneurtuetan aipatzen da, (K.a 1700 eta 1100. urteen artean idatzia) Vedismoaren liburu sakratuetako bat.
Grezia klasikoan, "melikraton" izenez ezagutzen zen, eta, erromatarrek, "agua mulsum" deitu zioten, bertsio hau, gozotutako ohiko ardoa baino ez zen arren.
Pliniok ezti-uraren lehen formula asmatu zuena Aristeo izan zela kontatzen du.
Edari hau hartzen zuten antzinako beste kultura batzuk saxoiak, zeltak eta bikingoak izan ziren. Erdialdeko Amerikako maiek ere antzeko edariren bat ere hartzen zutela aurkitu da.
Bazegoen ohitura bat, ezkondutako bikoteek, Ilargiaren ziklo oso batean ezkontzaren ondoren, edari hau hartzekoa, euren lehen umea mutila izan zedin. Eta hortik dator Eztei-bidaiaren egungo ohitura (XVI. mendetik aurrera).

## Kanpo estekak

* Datuak: Q184442
* Multimedia: Mead / Q184442
# Enpanada

Enpanada (gaztelaniaz: empanada, empaˈnaða ahoskatua) ogi, ore hautsi edo hostore barrubetea da. Goxo edo gazia, labean edo frijitu egiten dute. Espainiako gastronomian tipikoak dira, baita gaztelaniadun beste herrialdetako gastronomiatan ere.

## Erreferentziak

* ↑ Anderson, Lynne. (2010). Breaking Bread: Recipes and Stories from Immigrant Kitchens. University of California Press ISBN 9780520262577..

## Kanpo estekak

* Datuak: Q747457
* Multimedia: Empanadas / Q747457
# Arbendol-esne

Arbendol-esnea landarez egindako esnearen ordezkoa da. Landare horiek egitura urtsua dute eta almendrekin egindako zaporea. Hala ere, mota edo marka batzuek behi-esnea imitatzeko zaporea dute. Ez du kolesterolik ez laktosarik, eta gantz ase gutxi ditu. Arbendol-esnea maiz kontsumitzen dute laktosarekiko intoleranteak direnek, eta beste batzuk, beganoak esaterako, esnekiak saihesten dituztenek. Almendra-esne komertziala gozatua, azukrerik gabea, banilla eta txokolate-zaporeak ditu, eta, eskuarki, mikronutrienteak. Etxean ere egin daiteke, likuatzeko makina, arbendolak eta ura erabiliz.

## Erreferentziak

* ↑ Lincoln, Jamie. (18 August 2016). Ditching Dairy? Here's a Cheat Sheet to the Tastiest Milk Alternatives. Vogue.
* ↑ «Face Off: Almond Milk vs. Soy Milk» Geri Maria Harris (Houston Press).
* ↑ Larmer, Christina. (9 January 2011). The pros and cons of almond milk. Adelaide Now.
* ↑ «Mayo Clinic Q and A: Dairy milk, soy milk, almond milk — which is the healthiest choice for you?» Mayo Clinic.

## Kanpo estekak

* Datuak: Q975953
* Multimedia: Almond milk / Q975953
# Guillaume Tirel

Guillaume Tirel (Pont-Audemer, Eure, c. 1310 – 1395) Taillevent goitizenez, Frantziako sukaldaria izan zen. Viandier izeneko Erdi Aroko sukaldaritzako liburuaren egilea da.

## Biografia

Joana Evreuxekoaren (Filipe VI.a Valoisko erregearen eta Normandiako dukearen sukaldaria) sukaldari-mutila izan zen, Karlos V.aren lehen sukaldaria eta armadako sarjentua, eta erregearen lehen sukaldeko jauna. 1381. urtean Karlos VI.aren zerbitzuan sartu zen erregearen lehen sukaldeko jauna bezala 1392. urtera arte, Maistre des garnisons de cuisine du Roi (erregearen sukaldeko garnizioen maisu) bihurtuz.
1395. urtean hil egin zen eta bere hilobia Saint-Germain-en-Layeko museoan ikus daiteke. Taillevent ere prestigio handiko Parisko jatetxe baten izena da.
* Datuak: Q935382
* Multimedia: Guillaume Tirel / Q935382
# Cai Zelin

Cai Zelin (Huize County, 1991ko apirilaren 11) atleta da. Txinako Herri Errepublika ordezkatu zuen 2012ko Udako Olinpiar Jokoetan, 2016ko Udako Olinpiar Jokoetan eta 2020ko Udako Olinpiar Jokoetan.

## Erreferentziak

* ↑ Cai Zelin
* ↑ Zelin CAI

## Kanpo estekak

* Datuak: Q5017504
* Multimedia: Cai Zelin / Q5017504
# Cao Qi

Cao Qi (1974ko urtarrilaren 15a) atleta da. Txinako Herri Errepublika ordezkatu zuen 2000ko Udako Olinpiar Jokoetan.

## Erreferentziak

* ↑ Cao Qi
* ↑ Qi CAO

## Kanpo estekak

* Datuak: Q1964095
# Cao Shuo

Cao Shuo (Baoding, 1991ko urriaren 8a) atleta da. Txinako Herri Errepublika ordezkatu zuen 2012ko Udako Olinpiar Jokoetan eta 2016ko Udako Olinpiar Jokoetan.

## Erreferentziak

* ↑ Cao Shuo
* ↑ Shuo CAO

## Kanpo estekak

* Datuak: Q2936933
* Multimedia: Cao Shuo / Q2936933
# Chang Chanchiu

Chang Chanchiu (1914ko urtarrilaren 7a) atleta zen. Txinako Herri Errepublika ordezkatu zuen 1936ko Udako Olinpiar Jokoetan.

## Erreferentziak

* ↑ Zhang Zaojiu

## Kanpo estekak

* Datuak: Q16535779
# John Major

Sir John Major (Carshalton, Surrey, 1943ko martxoaren 29a) Erresuma Batuko politikari kontserbadorea da. 1990 eta 1997 artean lehen ministroa izan zen.

## Biografia

Suttonen jaio bazen ere, familia Brixtonera aldatu zen aitak erreka jo zuenean. Arazo ekonomikoak zirela eta, hamasei urterekin ikasketak utzi behar izan zituen. 1965ean Standard Chartered bankuan lanean hasi zen. 1967an auto istripu larria izan zuen Nigerian. Politika oso gaztetik interesatu zitzaion eta Alderdi Kontserbadorean sartu zen. 1968 eta 1971 artean Lambethko Udal Kontseilaria edo zinegotzia izan zen. 1979an Legebiltzarreko Behe Ganberako parlamentario edo diputatu aukeratu zuten Huntingdonshire barrutian (Cambridgeshire). Gero eta ardura handiagoko karguak izan zituen Margaret Thatcherren gobernuetan: Altxor idazkari nagusia (1987), Kanpo eta Commonwealth-eko Arazoetarako estatu idazkaria (1989) eta Ekonomia eta Finantza ministroa (1989). 1990eko azaroaren 28an lehen ministro bihurtu zen, Thatcherrek dimisioa eman ondoren. 1992ko apirileko hauteskundeetan berriz hautatua izan zen.
Margaret Thatcherren politikaren jarraitzailea izan zen, baina Europa batuaren aldekoagoa, Europar Batasunaren aldeko politika bultzatu baitzuen. Hori zela eta, Alderdi Kontserbadoreko euroeszeptikoen aurkakotasuna jasan behar izan zuen. Golkoko Gerran (1990-91) AEBei laguntza eman zien baina bigarren mailako papera jokatuz. Hala ere, Majorren agintaldiko arazo nagusiak ekonomikoak izan ziren: inflazio handia, langabeziaren goratzea eta liberaren ahulezia. 1992ko irailaren 16an, Asteazken Beltza deitutakoan, eraso espekulatzaileek beharturik, libera Europako Moneta Sistematik atera zen. Ipar Irlandako gatazka konpondu nahian, 1993ko abenduaren 15ean John Majorrek eta Irlandako lehen ministro Albert Reynoldsek Downing Streeteko adierazpena egin zuten. Agintaldiaren amaieran Behi eroen krisia gertatu zen.
1997an, Tony Blair laboristak hauteskundeak irabazi ondoren, Majorrek Alderdi Kontserbadoreko buruzagitza utzi zuen. 2001eko Komunen Ganberako hauteskundeetara ez zen aurkeztu eta politikatik erretiratu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Biografias y vidas: John Major
* ↑ (Gaztelaniaz) «John Major lanza una apasionada campaña europeista» El País 1993-4-24.
* ↑ (Ingelesez) Tempest, Matthew. (2005-2-9). «Treasury papers reveal cost of Black Wednesday» The Guardian.
* ↑ (Gaztelaniaz) Maurois, André. (2007). Historia de Inglaterra. , 566-574 or..

## Kanpo estekak

* Datuak: Q9559
* Multimedia: John Major / Q9559
# Andrea Leadsom

Andrea Jacqueline Leadsom (jaiotza abizena, Salmon; 1963ko maiatzaren 13a) politikari britainiarra da, Erresuma Batuko Alderdi Kontserbadorearen kidea. Politikaria izan aurretik Barclays Banken egiten zuen lan. 2010ean aukeratu zuten lehen aldiz South Northamptonshire-ko barrutiko diputatu.
2015az geroztik, David Cameron lehen ministroak izendatu zuen Energia idazkari, eta kargu hori 2016ko uztailaren 14ra arte izan zuen, Theresa Mayk Ingurumen, Elikadura eta Landa Gaietako Sailburu izendatu zuenean.

## Erreferentziak

* ↑ (Ingelesez) «Rt Hon. Dame Andrea Leadsom DBE MP» Rt Hon. Dame Andrea Leadsom DBE MP (Noiz kontsultatua: 2022-10-21).
* ↑ (Ingelesez) «Andrea Leadsom is the new Defra secretary» The Independent 2016-07-14 (Noiz kontsultatua: 2022-10-21).

## Kanpo estekak

* Datuak: Q750091
* Multimedia: Andrea Leadsom / Q750091
# Rothschild

Rothschild familia (ingelesez ˈrɒθs.tʃaɪld, alemanez ˈʁoːt.ʃɪlt, frantsesez ʁɔt.ʃild eta italieraz ˈrɔtʃild ahoskatua) edo Rothschildarrak alemaniar bankari-dinastia judua da, mende eta erdian zehar Europako ekonomiaren eta, zeharka bada ere, politikaren bilakaeran eragin handia izan zuena.
Meyer Amschel Rothschild izan zen dinastiaren sortzailea (1744-1812), eta gurasoengandik jaso zuen txanpon- eta bitxi-denda baten zuzendari-lanetan hasi zen Frankfurt am Mainen. Banketxe bat zabaldu zuen, eta Saxoniako Gilen IX.a printzeak gorteko kide egin zuen. Frantziako Iraultzak eta Napoleonen gerrek eman zioten, ordea, aberastasunak ugaltzeko parada.
Bere seme nagusi Amschel Mayerrekin (1773-1885) batean, Frankfurt am Maineko egoitzako zuzendari zen artean, egoitza berri bat zabaldu zuen Nathan semeak (1777-1836) Londresen 1804an, beste bat James semeak (1792-1855) Vienan eta hirugarren bat Carlek (1788-1855) Napolin. Europako monarkiei Napoleonen aurkako gerretan laguntzeagatik jaso zuen Rothschild familiak erregeen laguntza, eta bere egoitzen nazioarteko sareak eskaintzen zion ekonomia-egituraz baliatuta, parte zuzena izan zuen Industria Iraultzaren bilakaeran. Diru-inbertsio handiak egin zituen altzairugintzan, mea-ustiakuntzan eta ehungintzan.
XIX. mendearen bukaeran sortu ziren merkataritza-banketxeek eta nazioarteko partzuergoek, ordea, ahuldu zuten, neurri batean, familiaren ekonomia. Lehen Mundu Gerraren ondorioz, egoitza guztiak itxi behar izan zituzten, Pariskoa eta Londreskoa izan ezik. Hala eta guztiz ere, garrantzi handia izaten jarraitu du familiak nazioarteko finantzetan.

## Ikus, gainera

* Estatu Batuetako Bigarren Bankua
* Ingalaterrako Bankua
* Sociedad Española Mercantil e Industrial
* Madriletik Zaragoza eta Alacanterako Burdinbide Konpainia
* Ignacio Bauer

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q159386
* Multimedia: Rothschild family / Q159386
# Walter Rothschild (Rothschildeko II. baroia)

Lionel Walter Rothschild, 2. Rothschild Baroia, (Londres, Ingalaterra, 1868ko otsailaren 8 – 1937ko abuztuaren 27a) bankari, politikari eta zoologo britainiarra izan zen, Rothschild familiako kide esanguratsua.

## Zoologia

Magdalene Collegen ikasi zuen, Cambridgen. 1889 eta 1908. urteen artean N M Rothschild and Sons familiaren enpresan lan egin zuen, nahiz eta bere pasioa zoologia izan, batez ere hegazti eta tximeleten disekzioa. Honela hainbat espedizio zoologikoen patrozinioa egin zuen eta gaiaren inguruan liburuak idatzi zituen.
Bere zelaian kanguruak zituen eta bere gurdia eramateko zebrak hezi zituen. Zoologiko pribatua sortu zuen Tring herrian, Hertfordshiren zuen erresidentziatik gertu. Zoologiko hori 1892an ireki zitzaion publikoari. 1932an, hainbat arazo ekonomiko zituela eta, Historia Naturaleko Amerikar Museoari saldu zizkion hainbat hegazti. Beste zatia Britainiar Museoari saldu zion 1936an. Bere izena darama gaur egun britainiar Historia Naturalaren Museoaren zoologikoak.

## Politika

Aylesburyko diputatu liberala izan zen 1899tik 1910 arte. Sionismoaren aldekoa eta Chaim Wiezmann lider sionistaren laguna izanda, Balfourren deklarazioa jaso zuen, Arthur Balfour kanpo ministroak 1917ko azaroaren 2an idatzitako gutuna, "juduen etxe nazionala" sortzea proposatzen zuena Britainiar Palestinako Mandatuaren lurretan. Rothschilden lana izan zen proposamen honen berri ematea Federazio Sionistari.

## Oinordekotza

Walterrek bere aitarengandik jaso zuen titulua, Nathan Mayer Rothschild, 1. Rothschild Baroia, 1915ean. 1937an hil zenean Walterrek ez zuen seme-alabarik eta, beraz, bere anaia txikiena bera baino lehen hil zen. Horregatik titulua bere iloba zen Nathaniel Victor Rothschildek jaso zuen
* Datuak: Q316669
* Multimedia: Walter Rothschild, 2nd Baron Rothschild / Q316669
* Espezieak: Lionel Walter Rothschild
# Philip de Zulueta

Sir Philip Francis de Zulueta (1925eko urtarrilaren 2a – 1989ko apirilaren 15a) diplomazialari eta enpresaburu britainiarra izan zen, eta kanpo-gaietako idazkari pribatu gisa jardun zuen hurrengo hiru ministroen aurrean.

## Karrera

Francis de Zuluetaren semea, Philip de Zulueta, Beaumont Collegen eta New Collegen (Oxford) hezi zuten. Bigarren Mundu Gerrak bertan behera utzi zituen ikasketak, Goardia Galesetan lan egin baitzuen. Zerbitzu Diplomatikoan sartu zen 1949an eta Moskun 1950–52 bitartean aritu zen, Sir David Kelly enbaxadorearen idazkari pribatu gisa.
1955ean, De Zulueta Anthony Eden lehen ministroaren idazkari pribatu izendatu zuten (normalean, idazkari pribatu bat zerbitzu-eginkizunetan bidaltzen dute Kanpo Arazoetako Ministerioak; oraingo honetan bi zeuden, Zulueta eta Guy Millardena). Harold Macmillan eta Sir Alec azpian jarraitu zuen. 1963an zaldun izan zen Macmillanen dimisio-ohoreetan.
Zuluetak Kanpo Zerbitzuari uko egin zion 1964an eta merkatari-bankari bihurtu zen. Hill Samuelen zuzendaria izan zen 1965–72, eta haren buru exekutiboa 1973–76. Antony Gibbs Holdingseko presidente izan zen, 1976-81.
De Zulueta 1972ko Kontseilu Frantziarreko kidea eta 1981eko sekzio britainiarreko lehendakaria izan zen. Hil ondoren, enbaxadore frantsesak The Times idatzi zuen Zuluetaz:
    "Lagun argia, ausarta, baikorra eta konprometitua zen, eta oroimenarekin omenaldia egin eta nire esker ona adierazi nahi diot, bai nire izenean, bai nire herriarenean".

## Bizitza pertsonala

Zulueta Hon-ekin ezkondu zen. Marie Louise Hennessy, Lord Windleshamen alaba, 1955eko irailaren 14an. Bi seme-alaba zituzten: Francis de Zulueta eta Louise Seligman.

## Erreferentziak

* ↑ The London Gazette, 22 November 1963
* ↑ Sir Philip de Zulueta, The Times, London, 27 April 1989, page 18

## Bibliografia

* Max Egremont, Zulueta, Sir Philip Francis de (1925 – 1989), berrik. Oxford Dictionary of National Biografía, Oxford University Press, 2004; online edn, 2011ko urtarrila
* ZULUETA, Sir Philip Francis de, Who Was Who, A & C Black, 1920–2007; linean, edn, Oxford University Press, 2012ko abendua; linean, 2012ko azaroa
* Sir Philip De Zulueta: Carreras en la calle Downing y la ciudad (obituarioa), The Times, Londres, 1989ko apirilaren 17a, 18. orrialdea

## Kanpo estekak

* Datuak: Q16012362
# Orange konderria (New York)

Orange konderria (ingelesez: Orange County) New Yorkko konderri bat da, Ameriketako Estatu Batuetan. Hiriburua Goshen da. 2010eko zentsuaren arabera 372.813 biztanle zituen, Orange kilometro koadroko azaleran.

## Geografia

Orange konderriak 2.172,08 kilometro koadro ditu. Horietatik 69,82 ura dira. Beste 2.102,26 lurra dira. Biztanleria dentsitatea 171,64 da.

## Demografia

2010eko zentsoan bizi ziren 372.813 pertsonetatik 321.444 txuriak edo hispanoak dira. Horietatik hispano edo latino kategorian 67.185 dira. 33.895 beltzak edo afroamerikarrak. 908 amerikar natiboak ziren eta 80 Hawaii edo Pazifikoko irletako natiboak. 8.685 asiarrak ziren. Bestelako arraza bat kategorian 797 biztanle daude. Bukatzeko euren burua arraza bat baino gehiagotan 7.004 pertsonek kokatzen zuten.

### Biztanleria piramidea
## Kanpo estekak

* Datuak: Q108618
* Multimedia: Orange County, New York / Q108618
# Nassau konderria (New York)

Nassau konderria (ingelesez: Nassau County) New Yorkko konderri bat da, Ameriketako Estatu Batuetan. Hiriburua Mineola da. 2010eko zentsuaren arabera 1.339.532 biztanle zituen, Nassau kilometro koadroko azaleran.

## Geografia

Nassau konderriak 1.173,87 kilometro koadro ditu. Horietatik 436,46 ura dira. Beste 737,41 lurra dira. Biztanleria dentsitatea 1141,12 da.

## Demografia

2010eko zentsoan bizi ziren 1.339.532 pertsonetatik 1.072.664 txuriak edo hispanoak dira. Horietatik hispano edo latino kategorian 195.355 dira. 141.305 beltzak edo afroamerikarrak. 1.379 amerikar natiboak ziren eta 197 Hawaii edo Pazifikoko irletako natiboak. 101.558 asiarrak ziren. Bestelako arraza bat kategorian 4.740 biztanle daude. Bukatzeko euren burua arraza bat baino gehiagotan 17.689 pertsonek kokatzen zuten.

### Biztanleria piramidea
## Kanpo estekak

* Datuak: Q54064
* Multimedia: Nassau County, New York / Q54064
# Ingalaterrako Iraultza Loriatsua

    «Iraultza Loriatsua» orriak hona dakar. Bestelako esanahiei buruzko orria hau da: «1868ko Iraultza»
Ingalaterrako Iraultza Loriatsua edota 1688ko Iraultza, Ingalaterrako Erresuman, Parlamentarien eta Gilen Orangekoaren batasunak Jakue II.a Ingalaterrakoa eta VII.a Eskoziakoa erregetzatik kentzea izan zen. Gilenek Ingalaterra herbeheretar itsas armada batekin inbaditu eta bere emazte Maria II.arekin, Jakue II.aren alaba, Ingalaterrako errege-erregina berriak bilakatu ziren.
Iraultza oso lotuta dago kontinenteko Bederatzi Urteko Gerraren gertakariekin eta Ingalaterraren azken inbasio arrakastatsutzat jo daiteke. Jakue II.a erregearen uzkailtzerekin abiatu zen Ingalaterrako demokrazia parlamentario modernoa: Erregeak ez zuen inoiz gehiago botere absoluturik izango, eta Bill of Rights (Eskubideen Legea) Britainia Handiko dokumentu garrantzitsuenetako bat bihurtuko zen. Errege katolikoaren batzertzeak Ingalaterran katolizismoa berrezartzeko aukera ezabatu eta protestante ez-konformisten tolerantzia ekarri zuen.
| « | Aipatutako lord espiritualek eta tenporalek eta komunek, Westminsterren bildurik, erabakitzen dute Gilen eta Maria, Orangeko printzea eta printzesa, Ingalaterrako, Frantziako, Irlandako eta haien agindupean dauden lurralde guztietako Erregea eta Erregina direla, eta hala izendatzen dituztela (...). Eta bere Maiestateei iruditu zaie aipatutako lord espiritualek eta tenporalek eta komunek, legebiltzarreko bi Ganbarak osatuz, haren lekuan jarraitu behar dutela eta, Bere Errege-Maiestateekin batera, erresumako erlijio-legeak eta askatasunak berrezartzeko araudi bat idatzi behar dutela, horrela etorkizunean ez bata ez bestea suntsitzeko arriskuan izan ez daitezen; eta horri aipatutako lord espiritualek eta tenporalek eta komunek baietza eman diote eta horren arabera jokatu dute. | » |
| —Bill of Rights. Testu osoa irakurtzeko Wikisourcen duzu eskuragarri. |||

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Kondaira. .

## Kanpo estekak

* Datuak: Q189508